46. ΒΑΣΙΛΙΚΟΝ ΔΙΑΤΑΓΜΑ της 30 Νοεμ./22 Δεκ. 1958 Περί αποφάσεως της Κοινότητος Υμηττού εκ του Ειρηνοδικείου Αθηνών και υπαγωγής της εις το Ειρηνοδικείον Βύρωνος. Έχοντες υπ’ όψει τας διατάξεις του άρθρ. 3 του υπ’ αριθ. 296/1914 Νόμου, την υπ’ αριθ. 18/1958 γνωμοδότησιν του Δικαστηρίου των εν Αθήναις Πρωτοδικών εν ολομελεία και την υπ’ αριθ. 557/1958 γνώμην του Συμβουλίου Επικρατείας. Προτάσει του Ημετέρου επί της Δικαιοσύνης Υπουργού απεφασίσαμεν και διατάσσομεν. Αποσπώμεν την Κοινότητα Υμηττού εκ της δικαιοδοσίας του Ειρηνοδικείου Αθηνών και υπάγομεν ταύτην εις την δικαιοδοσίαν του Ειρηνοδικείου Βύρωνος, μη απαιτουμένης της τηρήσεως των διατυπώσεων του άρθρ. 7 του Κ.Δ/τος της 19.7.1941 δια την λειτουργίαν του Υποθηκοφυλακείου Βύρωνος συμφώνως τω άρθρ. 23 του Νόμ. 3680/57. Εις τον αυτόν επί της Δικαιοσύνης Υπουργόν ανατίθεμεν την δημοσίευσιν και εκτέλεσιν του παρόντος Δ/τος, ούτινος η έναρξις της ισχύος άρχεται από 15 Δεκ. 1958. 